cyanic-selkie/wikianc huggingface dataset:
Ναϊρόμπι
Το Ναϊρόμπι είναι η μεγαλύτερη σε πληθυσμό πόλη της Ανατολικής Αφρικής. Σύμφωνα με την απογραφή του 1999 στη διοικητική περιοχή του ζούσαν 2.143.254 κάτοικοι σε έκταση 684 τετρ.χιλιόμετρα, ενώ το 2009 ζούσαν 3.138.295. Σύμφωνα με υπολογισμούς, το 2002 η πόλη ήταν 12η σε πληθυσμό σε όλη την Αφρική.
Το Ναϊρόμπι είναι σήμερα μία από τις κυριότερες αφρικανικές πόλεις πολιτικώς και οικονομικώς. Ως έδρα πολλών εταιρειών και οργανισμών, είναι καθιερωμένο κέντρο επιχειρηματικών και πολιτιστικών δραστηριοτήτων. Στη γύρω περιοχή συνεχίζουν να υφίστανται μεγάλες φυτείες καφεοδένδρων.
Εξωτερικοί σύνδεσμοι
Ναιρομπι Ναιρομπι
Κάρολος Μπερναντότ
Ο Κάρολος, σουηδ. Carl (10 Ιανουαρίου 1911 - 27 Ιουνίου 2003) από τον Οίκος των Μπερναντότ ήταν δούκας του Έστεγκετλαντ στη Σουηδία.
Βιογραφία
Ο Κάρολος-Γουσταύος-Όσκαρ-Φρειδερίκος-Χριστιανός ήταν ο μόνος γιος του Καρόλου δούκα του Βέστεργκετλαντ και της Ίνγκεμποργκ των Σ.Χ.Σ.Γκλύκσμπουρκ, κόρης του Φρειδερίκου Η΄ της Δανίας. Για να τον ξεχωρίσουν από τον ομώνυμο πατέρα του, τον αποκαλούσαν Κάρολο τον νεότερο. Η αδελφή του Άστριντ ήταν σύζυγος του Λεοπόλδου Γ΄ του Βελγίου.
Στα τέλη της δεκαετίας του 1950 ο Κάρολος και άλλοι κέρδισαν την εμπιστοσύνη της ηλικιωμένης Φλόρενς Στέφενς, μίας πλούσιας, κληρονόμου μεγάλων ιδιοκτησιών στο Χούσεμπυ, κοντά στο Βέκχε της Βόρειας Σουηδίας. Ένα περίπλοκο σύστημα συναλλαγών οδήγησε στην καταστροφή της Στέφενς και έγινε δίκη. Ο Κάρολος ομολόγησε, αλλά ο δικαστής έκρινε ότι δεν είχε εγκληματικό σκοπό και τον αθώωσε. Το σκάνδαλο έλαβε μεγάλη δημοσιότητα και ο Κάρολος έφυγε από τη χώρα για την Ισπανία. Εκεί πέρασε την υπόλοιπη ζωή του, ώσπου απεβίωσε στη Μάλαγα.
Οικογένεια
Ο Κάρολος το 1951 διαζεύχθηκε την Έλσα και το 1954 έκανε δεύτερο γάμο με την Ανν-Μαργκαρέτα Λάρσσον (1921-1975) στη Σουηδία. Δεν απέκτησαν απογόνους.
Το 1961 διαζεύχθηκε την Έλσα και το 1978 νυμφεύτηκε για τρίτη φορά την Κριστίνε Ρίβελσρουντ (1932-2014) στο Μαρόκο. Δεν είχαν τέκνα.
Εξωτερικοί σύνδεσμοι
Κατηγορία:Οίκος των Μπερναντότ
Κατάλογος πόλεων του Μπουρούντι
Αυτός είναι ένας κατάλογος πόλεων του Μπουρούντι.
Μ
Burundi
Σούπερ-Καμιοκάντε
Ο Σούπερ-Καμιοκάντε (επισήμως Πείραμα Ανιχνεύσεως Νετρίνων Σούπερ-Καμιόκα, αγγλ. Super-KamiokaNDE = Super-Kamioka Neutrino Detection Experiment, ιαπων. スーパーカミオカンデ, βραχυγραφείται επίσης ως Super-K ή SK) είναι παρατηρητήριο-ανιχνευτής νετρίνων, από τους μεγαλύτερους του είδους του στον κόσμο. Βρίσκεται κάτω από το όρος Ικένο, κοντά στην πόλη Χίντα, στον Νομό Τζίφου της Ιαπωνίας. Πιο συγκεκριμένα, είναι εγκατεστημένος χίλια μέτρα κάτω από την επιφάνεια του εδάφους, στο ορυχείο Μοζούμι. Σχεδιάστηκε για την ανίχνευση νετρίνων υψηλής ενέργειας και τη μελέτη τόσο των ηλιακών, όσο και των ατμοσφαιρικών νετρίνων, αλλά και για να ανακαλύψει εάν το πρωτόνιο διασπάται, καθώς και για να ανιχνεύει πριν από τα οπτικά αστεροσκοπεία τυχόν εκρήξεις υπερκαινοφανών αστέρων στον Γαλαξία μας.
Ο καθαυτό ανιχνευτής αποτελείται από μία κυλινδρική δεξαμένη γεμάτη με 50 χιλιάδες τόνους καθαρού νερού. Στερεωμένοι στο εσωτερικό της βρίσκονται περίπου 13 χιλιάδες φωτοπολλαπλασιαστές, που ανιχνεύουν φως παραγόμενο από ακτινοβολία Τσερενκόφ. Μια αλληλεπίδραση νετρίνου με υποατομικό σωματίδιο ενός μορίου του νερού μπορεί να παραγάγει ένα ηλεκτρόνιο ή ποζιτρόνιο που κινείται ταχύτερα από την ταχύτητα του φωτός μέσα στο νερό (αν και δεν μπορεί να φθάσει την ταχύτητα του φωτός στο κενό). Αυτή η κίνηση δημιουργεί έναν κώνο ακτινοβολίας Τσερενκόφ. Καταγράφοντας το εάν, τι και πότε ανίχνευσε ο κάθε σωλήνας φωτοπολλαπλασιαστή, οι ερευνητές μπορούν να προσδιορίσουν την κατεύθυνση και τη «γεύση» του εισερχόμενου νετρίνου.
Περιγραφή
Ο Σούπερ-Καμιοκάντε βρίσκεται 1.000 μέτρα κάτω από την επιφάνεια της γης, στο ορυχείο Μοζούμι, στην περιοχή Καμιόκα. Αποτελείται από κυλινδρική δεξαμένη κατασκευασμένη από ανοξείδωτο χάλυβα, η οποία έχει ύψος 41,4 μέτρα και διάμετρο 39,3 μέτρα, και περιέχει 50.000 μετρικούς τόνους υπερκαθαρού νερού (ultrapure water). Ο όγκος της δεξαμενής διαχωρίζεται από μια υπερδομή ανοξείδωτου χάλυβα σε μια «εσωτερική περιοχή ανιχνευτή» (ID) ύψους 36,2 μέτρων και διαμέτρου 33,8 μέτρων, και σε μία «εξωτερική περιοχή ανιχνευτή» (OD), που αντιστοιχεί στον υπόλοιπο όγκο της δεξαμενής. Στερεωμένοι πάνω στην υπερδομή αυτή είναι 11.146 φωτοπολλαπλασιαστές σωλήνα διαμέτρου 50 cm που ανιχνεύουν φως από την ID και 1,885 φωτοπολλαπλασιαστές σωλήνα διαμέτρου 20 cm που ανιχνεύουν φως από την OD. Υπάρχει ένας αδιαφανής φραγμός από Tyvek που καλύπτει την υπερδομή και διαχωρίζει οπτικώς τα μέρη ID και OD.
Μία αλληλεπίδραση ενός νετρίνου με ένα ηλεκτρόνιο ή νουκλεόνιο μέσα σε ένα μόριο του νερού της δεξαμενής μπορεί να παραγάγει ένα φορτισμένο υποατομικό σωματίδιο που κινείται ταχύτερα από την ταχύτητα του φωτός μέσα στο νερό (η οποία είναι μικρότερη από την αξεπέραστη ταχύτητα του φωτός στο κενό). Αυτό δημιουργεί έναν κώνο φωτός που είναι γνωστό ως ακτινοβολία Τσερενκόφ και είναι το οπτικό αντίστοιχο του κώνου ήχου (sonic boom) που συνδέεται με αντικείμενα που κινούνται στον αέρα με υπερηχητική ταχύτητα. ΤΟ φως Τσερενκόφ προβάλλεται με τη μορφή δακτυλίου πάνω στο τοίχωμα της υπερδομής του ανιχνευτή, οπότε καταγράφεται από τους φωτοπολλαπλασιαστές (PMT). Με χρήση των δεδομένων χρόνου καταγραφής και εντάσεως του φωτός που καταγράφεται από κάθε PMT, οι ερευνητές μπορούν να προσδιορίσουν την κατεύθυνση και τη «γεύση» του εισερχόμενου νετρίνου. Η πολλαπλή σκέδαση των ηλεκτρονίων είναι μεγάλη, οπότε οι δακτύλιοι που παράγουν είναι θολοί, ενώ αντιθέτως τα υπερσχετικιστικά (δηλαδή κινούμενα με ταχύτητες πολύ κοντά στην ταχύτητα του φωτός στο κενό) μιόνια διανύουν σχεδόν ευθείες τροχιές μέσα στη δεξαμενή και δημιουργούν δακτυλίους με ξεκάθαρα άκρα. Με τον τρόπο αυτό προσδιορίζεται και το είδος των σωματιδίων.
Ιστορία
Η κατασκευή του προδρόμου του σημερινού ανιχνευτή από το Πανεπιστήμιο του Τόκιο άρχισε το 1982 και ολοκληρώθηκε τον Απρίλιο του 1983. Σκοπός του ήταν να απαντήσει σε ένα από τα θεμελιώδη ερωτήματα της σωματιδιακής φυσικής: το εάν το πρωτόνιο είναι σταθερό σωματίδιο ή διασπάται από μόνο του με την πάροδο αιώνων.
Εκείνος ο ανιχνευτής, ονόματι απλώς KamiokaNDE, με τα αρχικά «NDE» αυτή τη φορά να σημαίνουν Nucleon Decay Experiment = «Πείραμα Φυσικής διασπάσεως Νουκλεονίου», αποτελείτο από μια δεξαμενή ύψους 16,0 μέτρων και διαμέτρου 15,6 μέτρων, η οποία περιείχε 3.048 μετρικούς τόνους καθαρού νερού και περί τους χίλιους φωτοπολλαπλασιαστές στερεωμένους στην εσωτερική της επιφάνεια. Ο ανιχνευτής αυτός άρχισε να αναβαθμίζεται από το 1985 ώστε να μπορεί να ανιχνεύει ηλιακά νετρίνα (νετρίνα που παράγονται στην κεντρική περιοχή του Ήλιου και ταξιδεύουν ως τη Γη). Ως αποτέλεσμα, ο αναβαθμισμένος ανιχνευτής «KamiokaNDE-II» είχε καταστεί αρκετά ευαίσθητος ώστε να ανιχνεύσει νετρίνα από τον Υπερκαινοφανή 1987A, που παρατηρήθηκε τον Φεβρουάριο του 1987, ενώ ανίχνευσε για πρώτη φορά ηλιακά νετρίνα το 1988. Η ικανότητα του KamiokaNDE-II να προσδιορίζει την κατεύθυνση των ηλεκτρονίων που παράγονταν από τις αλληλεπιδράσεις των νετρίνων αυτών, επέτρεψε να αποδειχθεί πειραματικώς για πρώτη φορά στην ιστορία ότι ο Ήλιος είναι πηγή (άφθονων) νετρίνων.
Μετά από τις επιτυχίες αυτές, το Υπουργείο Παιδείας, Επιστήμης και Πολιτισμού της Ιαπωνίας ενέκρινε το 1991 την κατασκευή ενός πολύ μεγαλύτερου παρόμοιου ανιχνευτή, του Σούπερ-Καμιοκάντε, με συνολική χρηματοδότηση περίπου εκατό εκατομμυρίων δολαρίων ΗΠΑ. Υπήρξε και μια μικρή συμμετοχή των ΗΠΑ,3 εκατομμύρια, που εγκρίθηκε από το υπουργείο τους της Ενέργειας το 1993, συν τη μεταφορά και τοποθέτηση 2 χιλιάδων φωτοπολλαπλασιαστών σωλήνα διαμέτρου 20 cm που είχαν χρησιμοποιηθεί στο παλαιότερο πείραμα Ιρβάιν-Μίσιγκαν–Μπρουκχέιβεν.
Η λειτουργία του Σούπερ-Καμιοκάντε άρχισε τον Απρίλιο του 1996. Δύο μόλις χρόνια αργότερα οι επιστήμονές του ανακοίνωσαν τις πρώτες ενδείξεις για ταλαντώσεις των ηλιακών νετρίνων. Αυτή ήταν η πρώτη παρατήρηση που υπεστήριζε τη θεωρία ότι το νετρίνο έχει μη μηδενική μάζα ηρεμίας. Συνακόλουθα, το 2015 το Βραβείο Νόμπελ Φυσικής δόθηκε στον ερευνητή του Σούπερ-Καμιοκάντε Τακαάκι Κατζίτα (μαζί με τον Καναδό Άρθουρ Μπ. Μακντόναλντ για τις έρευνές τους πάνω στις ταλαντώσεις των νετρίνων.
Το SK-IV συνέχισε μέχρι τον Ιούνιο του 2018. Στη συνέχεια ο ανιχνευτής ανακαινίσθηκε πλήρως κατά το φθινόπωρο του 2018 και στις 29 Ιανουαρίου 2019 ξανάρχισε τη λειτουργία του. Κατασκευάζεται ήδη στην ίδια περιοχή ο διάδοχος ανιχνευτής «Υπερ-Καμιοκάντε» (Hyper-Kamiokande).
Εξωτερικοί σύνδεσμοι
Κατηγορία:Επιστήμες και τεχνολογία στην Ιαπωνία Κατηγορία:Κτίρια και κατασκευές στην Ιαπωνία
2083 Σμίδερ
Ο Σμίδερ είναι ένας από τους πολύ λίγους αστεροειδείς της Κύριας Ζώνης που συμπληρώνει μία περιφορά γύρω από τον `Ηλιο σε λιγότερο από χίλιες γήινες ημέρες.
Φυσικά χαρακτηριστικά
Ο φασματικός τύπος του Σμίδερ είναι X. Ο Σμίδερ περιστρέφεται γύρω από τον εαυτό του μία φορά κάθε 2 ώρες 40 λεπτά και 18 δευτερόλεπτα, μία γρήγορη περιστροφή.
Εξωτερικοί σύνδεσμοι
Σμιδερ
Χαβιέρ Ερνάντες
Ο Χαβιέρ Ερνάντες Μπαλκάζαρ (ισπανικά: Javier Hernández Balcázar, γεννήθηκε 1 Ιουνίου 1988) γνωστός με το ψευδώνυμο Τσιτσαρίτο (ελλ. μικρούλης) είναι Μεξικανός διεθνής ποδοσφαιριστής των Λ.Α. Γκάλαξι της Μέιτζορ Λιγκ Σόκερ.
Στη δεκαετία του 2010 αγωνίστηκε με σχετική επιτυχία σε μεγάλους ευρωπαϊκούς συλλόγους όπως η Ρεάλ Μαδρίτης και η Μάντσεστερ Γιουνάιτεντ. Είναι, επίσης, διεθνής με την Εθνική Μεξικού, στην οποία είναι πρώτος σκόρερ στην ιστορία με 52 γκολ σε 109 παιχνίδια (κατάλογος ποδοσφαιριστών ανδρών με 50 ή περισσότερα διεθνή γκολ). Έχει παίξει σε δύο Παγκόσμια Κύπελλα, το 2014 και το 2018, ένα Κύπελλο Συνομοσπονδιών το 2017, καθώς και στο Γκολντ Καπ της Κεντρικής Αμερικής.
Εξωτερικοί σύνδεσμοι
Κατηγορία:Μεξικανοί ποδοσφαιριστές Κατηγορία:Ποδοσφαιριστές Εθνικής Μεξικού Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Λος Άντζελες Γκάλαξι Κατηγορία:Ποδοσφαιριστές Γουέστ Χαμ Γιουνάιτεντ Κατηγορία:Ποδοσφαιριστές Μάντσεστερ Γιουνάιτεντ Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στις Ηνωμένες Πολιτείες Αμερικής Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:FIFA Century Club
Χαιρώνεια
right|thumb|Το λιοντάρι της Χαιρώνειας Η Χαιρώνεια είναι χωριό της Περιφερειακής Ενότητας Βοιωτίας. Στο πρόσφατο παρελθόν υπήρξε έδρα του ομώνυμου δήμου, ενώ πλέον υπάγεται διοικητικά στον Δήμο Λεβαδέων. Βρίσκεται κτισμένη σε υψόμετρο 130 μέτρων, στην κοιλάδα του Βοιωτικού Κηφισού. Ο πληθυσμός της, σύμφωνα με την απογραφή του 2011, ανέρχεται σε 556 κατοίκους. Μέχρι το 1928 ονομαζόταν Κάπραινα, ονομασία που οφειλόταν στους πολλούς κάπρους, δηλαδή αγριογούρουνα, που υπήρχαν στην περιοχή.
Ονομασία
thumb|Ανδριάντας του [[Πλούταρχος|Πλουτάρχου στη Χαιρώνεια]] Το αρχαίο όνομα της πόλης είναι Άρνη, από την ομώνυμη θυγατέρα του Αιόλου, όπως μας αναφέρει ο αρχαίος περιηγητής Παυσανίας στα Βοιωτικά του και συνεχίζει σημειώνοντας ότι η νεώτερη ονομασία της πόλης οφείλεται στο επώνυμο του ήρωα της Χαιρώνειας «Χαίρωνα» (ιπποδαμαστής), γιος του Απόλλωνα και της Θηρώς, απαγγέλλει ο Βοιωτός ποιητής Ησίοδος.
Οικισμός
Η Χαιρώνεια βρίσκεται στην ίδια περιοχή όπου ήταν κτισμένη η αρχαία βοιωτική πόλη Χαιρώνεια. Σώζονται αρκετά κτίσματα και το αρχαίο θέατρο της πόλης. Κυριότερο, όμως, αξιοθέατο της περιοχής αποτελεί ο διάσημος Λέων της Χαιρώνειας, μνημείο το οποίο στήθηκε μετά τη μάχη της Χαιρώνειας, το 338 π.Χ. Από τη Χαιρώνεια καταγόταν, επίσης, ο αρχαίος συγγραφέας Πλούταρχος.
Μυθολογία, αρχαία και ρωμαϊκή ιστορία
Η Χαιρώνεια αναφέρεται για πρώτη φορά από τον Όμηρο, με την ονομασία Άρνη και με βασιλιά της τον Αρηίθοο, στον κατάλογο των βοιωτικών πόλεων που έλαβαν μέρος στον Τρωικό πόλεμο. Η Χαιρώνεια ήταν μέλος του «Κοινού των Βοιωτών», άλλοτε άσημη και εξαρτώμενη από τον Ορχομενό και άλλοτε ελεύθερη, πλούσια και ανθηρή (387-374 π.Χ.), κόβοντας και δικά της νομίσματα. Βρέθηκαν χάλκινα και ασημένια νομίσματα τα οποία από τη μία τους πλευρά έφεραν τη βοιωτική ασπίδα και ρόπαλο και από την άλλη τα γράμματα «ΧΑΙ» ή «ΧΑΙΡΩΝΕ».
Στα ιστορικά χρόνια και πριν από τη μάχη του 338 π.Χ. η Χαιρώνεια ελάχιστα μνημονεύεται. Ο Ηρόδοτος μας πληροφορεί ότι ο Ξέρξης, ύστερα από τη μάχη των Θερμοπυλών, διέσχισε τη αρχαία Φωκίδα, πέρασε το στενό των παραποτάμιων (Βασιλικα, Πρ. Ηλίας και Ανθοχώρι) και έφτασε στον Πανοπέα (Άγιο Βλάση). Στην κάθοδό του αυτή ως τον Πανοπέα οι Πέρσες κατέστρεψαν τα πάντα, έκαψαν τις φωκικές πόλεις και κοντά σ’ αυτές και τη Χαιρώνεια.
Στην περιοχή της Χαιρώνειας έχουν γίνει οι εξής μάχες:
Βυζαντινή ιστορία
Στις 15 Μαρτίου 1311 έλαβε χώρα, στους ανατολικούς πρόποδες του βουνού «Θουρίου», η μάχη μεταξύ του τελευταίου Φράγκου Δούκα των Αθηνών-Θηβών, Βάρθερου Βρυέννιου Γ΄ με 6.400 πεζούς, 8.000 ιππείς και 700 Φράγκους ιππότες και της Καταλανικής Εταιρείας που κατείχε τον χώρο μπροστά από τα σημερινά χωριά Προσήλιο και Ρωμαϊκό και πίσω από βαλτωμένη έκταση με 4.000 ιππείς, 4.000 πεζούς και πολλούς αιχμαλώτους επιδέξιους τοξότες. Νίκησαν οι Καταλανοί. Με την ανέλπιστη αυτή πανωλεθρία και τον θάνατο του Βρυένιου, το Δουκάτο των Αθηνών – Θηβών πέρασε στα χέρια των Καταλανών, μέχρι το 1380.
Νεότερη και πρόσφατη ιστορία
Κατά την Ελληνική επανάσταση του 1821, στην περιοχή της Χαιρώνειας έγιναν δύο μάχες: στις 7 Ιουλίου 1823 ο Οδυσσέας Ανδρούτσος επιτέθηκε στον στρατοπεδευμένο στρατό του Τούρκου Μπερκοφτσαλή, ο οποίος, μαζί με τον Σελήμ Πασά, στις 13 Ιουνίου πυρπόλησε το μοναστήρι της Δαύλειας και το 1825 ο Γκούρας διέλυσε στη Χαιρώνεια το ιππικό του Αμπάς Πασά.
Δημογραφικά στοιχεία
Μετά την επανάσταση του 1821 και τη σύσταση του νεώτερου ελληνικού κράτους, η Χαιρώνεια αποτέλεσε έδρα του ομώνυμου δήμου που συστάθηκε το 1835 (Β.Δ. 1/10/1835, ΦΕΚ18) με πληθυσμό 768 κατοίκους και περιφέρεια που περιλάμβανε τα χωριά Χαιρώνεια (146), Άγιο Βλάση (131), Μέρα (56), Βράμαγα (104), Μετοπάρδι (89), Βελή (69), Ρωμαικόν (77), Αραποχώρι (84), Καράμουσα (12), Μονή Λυκούρεσι. Στη συνέχεια ακολούθησαν διαδοχικές προσαρτήσεις και αποσπάσεις γειτονικών οικισμών όπως η Δαύλεια και το Δίστομο. Ο Δήμος Χαιρώνειας διατηρήθηκε μέχρι το 1914. Ο οικισμός Χαιρώνεια έγινε τιμητικά πάλι Δήμος το 1994 ενώ το 1998 με το σχέδιο Καποδίστριας ενώθηκε με τα χωριά Προσήλιο, Ακόντιο, Θούριο, Άγιο Βλάση, Βασιλικά, Ανθοχώρι και Προφήτη Ηλία.
Διοικητική ιστορία
Η Χαιρώνεια ως δήμος στον νομό Αττικής και Βοιωτίας συστάθηκε για πρώτη φορά στις 18 Οκτωβρίου 1835. Υπήχθη στον νομό Βοιωτίας το 1899 και επανήλθε στον νομό Αττικής και Βοιωτίας το 1909 και λειτούργησε ως την κατάργησή του, το 1912.
Μεταφορές
Η Εθνική Οδός 3 διέρχεται πλησίον του χωριού συνδέοντάς το με τη Λιβαδειά, τη Λαμία και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό με τον ομώνυμο σιδηροδρομικό σταθμό.
On Parole
Το On Parole είναι άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Δεκέμβριο του 1979 μέσω της δισκογραφικής εταιρείας "United Artists" και επανεκδόθηκε σε μορφή CD το 1997 από την "EMI", με τέσσερα επιπλέον τραγούδια. Η αρχική ηχογράφηση της εν λόγω κυκλοφορίας έγινε στα τέλη του 1975 και στις αρχές του επόμενου έτους, με τον Λάρι Γουόλις στην κιθάρα, λίγο πριν ακτικατασταθεί από τον Έντι Κλαρκ.
Ιστορία του δίσκου
Η αρχική σύνθεση των Motörhead περιελάμβανε τον Lemmy στα φωνητικά και το μπάσο, τον Λάρι Γουόλις στην κιθάρα και τον Λούκας Φοξ στα τύμπανα. Οι πρώτες τους ηχογραφήσεις, το Σεπτέμβριο του 1975 περιελάμβαναν τα κομμάτια "Motörhead", "Lost Johnny", "On Parole" και "Iron Horse / Born to Lose". Το χειμώνα του 1975, ο Φοξ αντικαταστάθηκε από τον Φιλ "Philthy Animal" Τέιλορ ο οποίος έπαιξε και πάλι τα τύμπανα για τις συγκεκριμένες ηχογραφήσεις, με εξαίρεση το τραγούδι "Lost Johnny", λόγω του ότι ο Τέιλορ συνελήφθη μεθυσμένος, πριν προλάβει να μεταβεί στο στούντιο.
Το άλμπουμ περιλαμβάνει τρία τραγούδια τα οποία είχε γράψει ο Lemmy για το προηγούμενο συγκρότημα του, τους Hawkwind, δύο διασκευές στο "City Kids" των Pink Fairies και το "Leaving Here", όπως και τα "Vibrator" και "Fools" τα οποία είχε γράψει και τραγούδησε ο Γουόλις.
Η δισκογραφική εταιρεία "United Artists" αποφάσισε να μην κυκλοφορήσει το δίσκο θεωρώντας ότι δε θα γνώριζε εμπορική επιτυχία, με αποτέλεσμα οι Motörhead να κυκλοφορήσουν το ομώνυμο άλμπουμ τους μέσω της "Chiswick", ένα χρόνο αργότερα. Παρ' όλα αυτά, μετά την κυκλοφορία του δίσκου "Bomber" το 1979 και αφού το συγκρότημα είχε γνωρίσει μεγάλη επιτυχία, η "United Artists" αποφάσισε να πραγματοποιήσει την κυκλοφορία, με το άλμπουμ να ανεβαίνει στο # 65 των βρετανικών τσαρτ, παραμένοντας στο Top-75 για δύο εβδομάδες.
Θέσεις τσαρτ
Motörhead (άλμπουμ)
Επίσημη κυκλοφορία: 8 Δεκεμβρίου 1979
Τα μέλη του συγκροτήματος
Το "On Parole" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1979
Κουζίνα Νησιών του Διοικητή
Τυπικά πιάτα
Τυπικά πιάτα περιλαμβάνουν:
Παραπομπές
Κατηγορία:Ρωσική κουζίνα
Odyssey Television Network
Η Odyssey Television Network, Inc. είναι Ελληνόφωνος (αδειούχος στον Καναδά) τηλεοπτικός φορέας που κατέχει και διαχειρίζεται τρία εθνικής (πανκαναδικής) εμβέλειας κανάλια, εκπεμπόμενα σε καλωδιακές και δορυφορικές πλατφόρμες. Με έδρα το Τορόντο στο Οντάριο, η εταιρεία λειτουργεί από το 1996 υπό τη διεύθυνση του Γιάννη Μανιατάκου, γιου του Ελληνοκαναδού Πέτρου Μανιατάκου.
Κανάλια
Το τηλεοπτικό δίκτυο Odyssey λειτουργεί σήμερα τα ακόλουθα τρία ελληνόφωνα τηλεοπτικά κανάλια:
Εκτός από αυτά τα 3 κανάλια, η Odyssey διανέμει επίσης μια σειρά από ξένες υπηρεσίες στον Καναδά. Η OTN είναι ο επίσημος καναδικός διανομέας για τα παρακάτω κανάλια:
Κατηγορία:Δορυφορικοί τηλεοπτικοί σταθμοί Κατηγορία:Τηλεόραση στον Καναδά
Νέα Παλάτια
Τα Νέα Παλάτια είναι χωριό της Αττικής, κοντά στον Ωρωπό. Ανήκει διοικητικά στον Δήμο Ωρωπού, ενώ μέχρι πρόσφατα αποτελούσε έδρα της ομώνυμης κοινότητας. Ο πληθυσμός του είναι 2.723 κάτοικοι, σύμφωνα με την απογραφή του 2011. Τα Νέα Παλάτια δημιουργήθηκαν το 1923 από πρόσφυγες, προερχόμενους από τα Παλάτια της Προκοννήσου.
Πορεία του πληθυσμού:
Θέση
Συνορεύουν βόρεια με τον Νότιο Ευβοϊκό Κόλπο, νότια με την Νέα Πολιτεία Αττικής μικρός οικισμός ο οποίος υπάγεται διοικητικά στην Σκάλα Ωρωπού, ανατολικά με το Μαρκόπουλο Ωρωπού στην περιοχή της παραλίας και δυτικά με την ίδια την Σκάλα Ωρωπού με την οποία συνδέεται άμεσα.
Διοικητικά στοιχεία
thumb|280px|Ιερός Ναός Κοιμήσεως Θεοτόκου Νέων Παλατίων Ωρωπού thumb|280px|Πλατεία Ελευθερίου Βενιζέλου - Νέα Παλάτια thumb|280px|Χώρος 2ου Δημοτικού σχολείου Ωρωπού - Νέα Παλάτια thumb|280px|Οδός Γ. Γεννηματά - Νέα Παλάτια
Από το 1928 αποτέλεσε ανεξάρτητη κοινότητα, στα διοικητικά όρια της συμπεριλαμβάνονταν οι οικισμοί Άγιος Κωνσταντίνος, Άγιος Αθανάσιος, Αγία Αικατερίνη και Πόντιοι. . Το 2002 συνενώθηκαν με τις γειτονικές κοινότητες Σκάλας Ωρωπού και Ωρωπού δημιουργώντας τον Δήμο Ωρωπού με έδρα την Σκάλα. Το 2011 συνενώθηκε με πολλούς άλλους δήμους όπως την Μαλακάσα, το Καπανδρίτι, τον Κάλαμο, περιλαμβάνοντας στο σύνολο της ολόκληρη την ΒΑ Αττική στον νέο μεγάλο Καλλικρατικό Δήμο Ωρωπού με έδρα επίσης την Σκάλα Ωρωπού. Πρώτος Καλλικρατικός δήμαρχος Ωρωπού εξελέγη ο Γιάννης Οικονομάκος (2010), ακολούθησε το 2014 νέος δήμαρχος ο Θωμάς Ρούσσης.
Αρχαία ιστορία
Αρχαιολογικά ευρήματα υποδεικνύουν την κατοίκηση της περιοχής των Νέων Παλατίων από τη μεσοελλαδική περίοδο. Στα ανατολικά των Νέων Παλατίων βρέθηκαν λείψανα Μυκηναϊκής εποχής (1500 - 1100 π.χ.) με οργανωμένο οικισμό. Η περιοχή ήταν κατοικήσιμη σε όλη την περίοδο της αρχαιότητας βρισκόταν υπό την κυριαρχία των Θηβών, μετά τον 5ο π.χ. αιώνα πέρασε υπό την κυριαρχία των Αθηναίων. Τα πρωτοχριστιανικά χρόνια και τον Μεσαίωνα η περιοχή ερημώθηκε, οι λιγοστοί κάτοικοι μεταφέρθηκαν σε ορεινούς οικισμούς όπως ο Ωρωπός και το Συκάμινο.
Σύγχρονη ιστορία
Ο Οικισμός δημιουργήθηκε το 1923 από πρόσφυγες, οι οποίοι εγκαταστάθηκαν στην περιοχή της βορειοανατολικής Αττικής μετά την ανταλλαγή πληθυσμών, προερχόμενοι από την Προκόννησο της Προποντίδας (ο κύριος οικισμός του νησιού ονομαζόταν Παλάτια).
Τα Παλάτια ήταν η πρωτεύουσα της νήσου του Μαρμαρά η οποία από τα αρχαία χρόνια εξήγαγε στους Έλληνες και τους Ρωμαίους ένα από τα καλύτερα μάρμαρα στον κόσμο, την εποχή της Μικρασιατικής καταστροφής η πρωτεύουσα Παλάτια απαριθμούσε περίπου 1000 κατοίκους στο σύνολο τους Έλληνες. Οι πρόσφυγες έφτασαν στην περιοχή μέσω της Χαλκίδας, ενθουσιασμένοι επειδή το περιβάλλον τους θύμιζε πολύ την ιδιαίτερη πατρίδα τους αποφάσισαν να δημιουργήσουν τον νέο τους οικισμό. Οι πρόσφυγες ανήγειραν τον Ιερό Ναό Κοιμήσεως της Θεοτόκου στο κέντρο του νέου τους οικισμού με μάρμαρο που έφεραν από την ιδιαίτερη πατρίδα τους στο νησί του Μαρμαρά, σε αυτόν μετέφεραν όλα τα θρησκευτικά κειμήλια από τους 3 ναούς της παλιάς τους πρωτεύουσας Κοιμήσεως Θεοτόκου, Αγίου Γεωργίου και Αγίου Δημητρίου. Ο ναός ονομάστηκε Κοίμησις της Θεοτόκου άλλα είναι τρισυπόστατος, γιορτάζει στην Κοίμηση της Θεοτόκου στις 15 Αυγούστου, του Αγίου Γεωργίου του Τροπαιοφόρου στις 23 Απριλίου και του Αγίου Δημητρίου του Μυροβλύτη στις 26 Οκτωβρίου.
Χαρακτηριστικά
Ο οικισμός είναι μικρός σε έκταση αλλά έντονα πυκνοκατοικημένος με το Ιπποδάμειo σύστημα περιλαμβάνοντας πολλές πλατείες, έχει έντονη κίνηση με κάθε μορφής καταστήματα όλο τον χρόνο. Τα Νέα Παλάτια Ωρωπού με την γειτονική Σκάλα δημιουργούν στους επισκέπτες την εντύπωση ότι πρόκειται για την ίδια την πόλη του Ωρωπού κάτι που δημιουργεί παρεξήγηση αφού ο αυθεντικός Ωρωπός είναι ο ορεινός αγροτικός οικισμός. Διασχίζεται παραλιακά από την επαρχιακή Οδό Αμφιαρείου - Χαλκουτσίου, κατά μήκος του δρόμου υπάρχουν άφθονες ψαροταβέρνες, φαγάδικα, ζαχαροπλαστεία και καφετέριες ενώ προς την μεριά της παραλίας βρίσκεται το Λιμεναρχείο Ωρωπού.
Εξωτερικοί σύνδεσμοι
Νεα Παλατια Κατηγορία:Χωριά του νομού Αττικής
Lactarius resimus
Το Lactarius resimus είναι είδος μανιταριών του γένους Lactarius, το οποίο θεωρείται έδεσμα στη Ρωσία και ορισμένες άλλες χώρες της Ανατολικής Ευρώπης, όταν παστώνεται με αλάτι. Εκεί θεωρείται ως ένα από τα τρία πιο νόστιμα βρώσιμα μανιτάρια, μαζί με το Boletus edulis και το Lactarius deliciosus, αν και δεν είναι χαίρει μεγάλης εκτίμησης αλλού. Το μανιτάρι αποτελεί ένα μυκόριζη σχέση με τη σημύδα.
Παραπομπές
Κατηγορία:Εδώδιμοι μύκητες Κατηγορία:Ρωσική κουζίνα
Γαλλικές περιφερειακές εκλογές 2015
Περιφερειακές εκλογές διεξήχθησαν στη Γαλλία στις 6 και στις 13 Δεκεμβρίου 2015. Εξελέγησαν τα μέλη των περιφερειακών συμβουλίων στη μητροπολιτική και στην υπερπόντια Γαλλία όπως και στην Συνέλευση της Κορσικής και για πρώτη φορά στη Συνέλευση της Γαλλικής Γουιάνας και στη Συνέλευση της Μαρτινίκας. Η θητεία όλων των μελών είναι εξαετής. Η μοναδική περιοχή που δεν έλαβε μέρος στις εκλογές ήταν το Διαμερισματικό Συμβούλιο της Μαγιότ, η ανανέωση των μελών του οποίου έγινε στις 2 Απριλίου 2015. Διεκδικήθηκαν 18 περιφερειακές προεδρίες, με τις 13 να ανήκουν στην ηπειρωτική Γαλλία και την Κορσική και 5 να είναι υπερπόντιες. Ήταν οι πρώτες εκλογές που διεξήχθησαν πριν τεθεί σε ισχύ ο νέος διοικητικός χάρτης το 2016.
Εθνικά αποτελέσματα
Ο πρώτος γύρος διενεργήθηκε στις 6 Δεκεμβρίου 2015 και σε εκείνον το ακροδεξιό Εθνικό Μέτωπο της Γαλλίας, με αρχηγό την Μαρίν Λεπέν, πρώτευσε σε 6 από τις συνολικά 13 περιφέρειες της Γαλλίας. Ωστόσο, στον δεύτερο γύρω των εκλογών, που έγινε στις 13 Δεκεμβρίου, το Εθνικό Μέτωπο ηττήθηκε σε όλες τις περιφέρειες, ενώ οι συντηρητικοί της Δεξιάς σημείωσαν μεγάλη άνοδο. Η Δεξιά κέρδισε σε συνολικά 7 περιφέρειες, ανάμεσα στις οποίες και η πρωτεύουσα, στην οποία επικρατούσε η Αριστερά από το 1988.
Εξωτερικοί σύνδεσμοι
2015
Αιθυλενοδιαμινοτετραοξικό οξύ
Το αιθυλενοδιαμινοτετραοξικό οξύ (αγγλ. Ethylene diamine tetraacetic acid - ακρωνύμιο EDTA), γνωστό και ως εδετικό οξύ (edetic acid), ή απλά EDTA , είναι μια περίπλοκη χημική ένωση. Παρουσιάζει εξαιρετικά έντονη συμπλεκτική ικανότητα ως προς τα περισσότερα μεταλλοϊόντα. Ιστορικά, το EDTA παρασκευάστηκε για πρώτη φορά το 1935 από τον χημικό Ferdinand Munz, σε μια προσπάθεια παρασκευής ενός ισχυρού συμπλεκτικού αντιδραστηρίου των ιόντων ασβεστίου και άλλων μετάλλων, με σκοπό, ως συμπλεκτικό μέσο, να αντικαθιστούσε το τότε χρησιμοποιούμενο κιτρικό οξύ για την "αποσκλήρυνση" του πόσιμου νερού.
Αποτελεί τον πιο διαδεδομένο και χρήσιμο χηλικό υποκαταστάτη (chelating agent) με πολυάριθμες εφαρμογές, ιδίως στα τρόφιμα ως συντηρητικό και επίσης στην ιατρική. Είναι αμινοπολυκαρβοξυλικό οξύ με μοριακό τύπο [CH2N (CH2CO3H)₂]₂. Αυτό το λευκό, υδατοδιαλυτό στερεό χρησιμοποιείται ευρέως για τη σύνδεση με ιόντα σιδήρου (Fe) και ασβεστίου (Ca). Δεσμεύει αυτά τα ιόντα ως έναν παράγοντα χηλικής σύμπλεξης. Λόγω της δομής του μορίου του, τα δύο άτομα αζώτου και τα τέσσερα άτομα οξυγόνου των οξικών ομάδων, είναι βασικά, διότι διαθέτουν αδεσμικά ηλεκτρόνια τα οποία μπορούν να διαθέσουν προς σχηματισμό ομοιοπολικών δεσμών με άλλα άτομα.
Παραπομπές
Κατηγορία:Αμίνες Κατηγορία:Καρβονικά οξέα
Ντέιβιντ Ντιουκ
Ο Ντέιβιντ Έρνεστ Ντιουκ (David Ernest Duke, γενν. 1 Ιουλίου 1950) είναι Αμερικανός φυλετικός εθνικιστής και ακροδεξιός πολιτικός, εισηγητής αντισημιτικών θεωριών συνωμοσίας και πρώην Μέγας Μάγος ή Δράκων της Κου-Κλουξ-Κλαν.
Τα πρώτα χρόνια
Ο Ντιουκ, γιος μηχανικού εταιρείας πετρελαίων, γεννήθηκε στην Τάλσα (Οκλαχόμα), αλλά εξαιτίας της εργασίας του πατέρα του έζησε ως παιδί με την οικογένειά του σε διάφορα μέρη της Γης. Τελικώς η οικογένεια εγκαταστάθηκε στη Λουιζιάνα. Το 1967 εντάχθηκε στην Κου-Κλουξ-Κλαν και το επόμενο έτος εγγράφηκε ως φοιτητής στο Πολιτειακό Πανεπιστήμιο της Λουιζιάνα στο Μπάτον Ρουζ, όπου το 1970 ίδρυσε τη «Συμμαχία Λευκής Νεολαίας» (White Youth Alliance). Είχε γίνει διαβόητος στην πανεπιστημιούπολη για το γεγονός ότι συχνά φορούσε ναζιστική στολή. Εκεί γνώρισε και τη Χλόη Ε. Χάρντιν (Chloë Hardin), με την οποία παντρεύτηκαν αμέσως μετά την αποφοίτησή του το 1974, απέκτησαν δύο κόρες και πήραν διαζύγιο το 1984.
Στην πολιτική
Η πρώτη κάθοδος του Ντιουκ στην πολιτική για δημόσιο αξίωμα ήταν το 1975, οπότε έθεσε υποψηφιότητα με το Δημοκρατικό Κόμμα για την τοπική γερουσία της Λουιζιάνα. Τού επιτράπηκε να εκφωνήσει λόγους σε αρκετά πανεπιστήμια και πήρε 11.079 ψήφους (ποσοστό 33% στην περιφέρειά του), χωρίς να εκλεγεί. Επανέλαβε την προσπάθεια το 1979 με το ίδιο κόμμα, ερχόμενος δεύτερος μεταξύ τριών υποψηφίων για την έδρα της περιφέρειας με 26%.
Το 1988 ο Ντιουκ υπέβαλε υποψηφιότητα για το χρίσμα του Δημοκρατικού Κόμματος για την Προεδρία των ΗΠΑ, αλλά μόνο σε 11 Πολιτείες, αποσπώντας 47.047 ψήφους, μόλις το 0,04% του συνολικού εκλογικού σώματος των ΗΠΑ.
Το μοναδικό δημόσιο αξίωμα στο οποίο εκλέχθηκε ποτέ ο Ντέιβιντ Ντιούκ ήταν αυτό του μέλους της τοπικής Βουλής των Αντιπροσώπων της Λουιζιάνα, το οποίο κατείχε από τις 18 Φεβρουαρίου 1989 μέχρι τις 13 Ιανουαρίου 1992, έχοντας αλλάξει κόμμα και υποστηριζόμενος από το Ρεπουμπλικανικό. Ενώ ακόμα ήταν βουλευτής, έθεσε υποψηφιότητα για το αξίωμα του Κυβερνήτη της Λουιζιάνα το 1991. Το 1992 ήταν υποψήφιος για το χρίσμα του Ρεπουμπλικανικού Κόμματος για την Προεδρία των ΗΠΑ. Ο Ντιούκ έχει επίσης κατεβεί, ανεπιτυχώς, ως υποψήφιος για τη Γερουσία των ΗΠΑ και για τη Βουλή των Αντιπροσώπων των ΗΠΑ.
Ο Ντιούκ έχει καταδικασθεί τελεσίδικα για απάτη σε βαθμό κακουργήματος, για την εξαπάτηση υποστηρικτών του με τον ισχυρισμό ότι δεν είχε χρήματα και ότι κινδύνευε να χάσει το σπίτι του, έτσι ώστε να τους αποσπάσει επείγουσες δωρεές. Εκείνη την εποχή ο Ντιούκ δεν αντιμετώπιζε οικονομικό πρόβλημα και χρησιμοποίησε τις δωρεές για «ψυχαγωγική χαρτοπαιξία».
Πολιτικές θέσεις
Ο Ντιούκ χαρακτηρίζει τον εαυτό του ως «φυλετικό ρεαλιστή», υποστηρίζοντας ότι «όλοι οι άνθρωποι έχουν το βασικό ανθρώπινο δικαίωμα να διατηρήσουν τη δική τους κληρονομιά». Συχνά υποστηρίζει ότι οι Εβραίοι ελέγχουν την Ομοσπονδιακή Τράπεζα των ΗΠΑ, την αμερικανική κυβέρνηση και τα αμερικανικά ΜΜΕ. Υποστηρίζει επίσης τη διατήρηση αυτών που ο ίδιος θεωρεί ως Δυτικό πολιτισμό και παραδοσιακές χριστιανικές οικογενειακές αξίες, την κατάργηση της εφορίας, τον εθελοντικό διαχωρισμό των ανθρώπινων φυλών και τον αντικομμουνισμό. Επιπλέον, έχει κατηγορηθεί ότι υποστηρίζει την άρνηση του Ολοκαυτώματος. Διατηρεί εκπομπή στο διαδικτυακό ραδιόφωνο, από όπου προπαγανδίζει τις απόψεις του. Τον Αύγουστο του 2015 αναφέρθηκε στα ΜΜΕ ότι ο Ντιούκ υποστήριζε την υποψηφιότητα του Ντόναλντ Τραμπ για το χρίσμα του προεδρικού υποψηφίου του Ρεπουμπλικανικού Κόμματος, μία στήριξη που ο ίδιος ο Τραμπ αποκήρυξε με τα λόγια «δε θέλω τη στήριξη του Ντιούκ». Αντιδρώντας, ο Ντιούκ είχε γράψει τότε στον ιστότοπό του ότι δεν είχε δηλώσει κάτι τέτοιο. Διευκρίνισε αργότερα ότι, αν και θεωρούσε τον Τραμπ «τον καλύτερο από τον σωρό» εξαιτίας των αντιμεταναστευτικών του θέσεων, η στήριξη του κράτους του Ισραήλ από τον Τραμπ ήταν «κόκκινη γραμμή» για αυτόν. Ο Ντιούκ είπε ότι «ο Τραμπ το έχει ξεκαθαρίσει ότι είναι χίλια τα εκατό αφοσιωμένος στο Ισραήλ, οπότε τι ποσοστό απομένει για την Αμερική;». Ωστόσο, τον Φεβρουάριο του 2016 ο Ντιούκ παρότρυνε τους ακροατές του να ψηφίσουν Τραμπ, λέγοντας ότι «η ψήφος για οποιονδήποτε άλλον εκτός από τον Τραμπ αποτελεί στ' αλήθεια προδοσία της κληρονομιάς σας».
Εξωτερικοί σύνδεσμοι
Κατηγορία:Πολιτικοί των ΗΠΑ Κατηγορία:Αμερικανοί συγγραφείς Κατηγορία:Νεοναζισμός Κατηγορία:Αρνητές του Ολοκαυτώματος
Ελληνική απογραφή 1889
Η ελληνική απογραφή του 1889 ήταν η δέκατη όγδοη επίσημη απογραφή του ελληνικού κράτους. Διεξήχθη 15-16 Απριλίου 1889. Ο συνολικός πληθυσμός σύμφωνα με την υπογραφή ήταν 2.187.208, ενώ παρουσιάστηκε αύξηση σε σχέση με την προηγούμενη απογραφή του 1879, κατά 507.738 άτομα. Από αυτούς οι 344.067 κατοικούσαν στις νεοπροσαρτηθείσες περιοχές της Θεσσαλίας και της Άρτας (1881). Όσον αφορά την εδαφική κατάσταση της χώρας, η συνολική επιφάνεια ανερχόταν στα 63.606 τ.χλμ. και περιλαμβάνονταν οι εξής επαρχίες: Πελοπόννησος, Στερεά Ελλάδα, Κυκλάδες, Επτάνησα, Θεσσαλία και ένα μικρό μέρος της Ηπείρου, η Άρτα. Η πυκνότητα του πληθυσμού ήταν 34,4 κάτ/τ.χλμ. Το ποσοστό του αστικού πληθυσμού ήταν 15,1%, του ημιαστικού 14% και του αγροτικού 70,9%. Ο μεγαλύτερος δήμος ήταν ο δήμος Αθηναίων με πληθυσμό 114.355, ενώ ο πληθυσμός του κεντρικού οικισμού του, της Αθήνας, ήταν 107.251.
Ήταν η πρώτη πραγματική απογραφή που πληρούσε τους βασικούς όρους διαμορφώθηκαν στα Διεθνή Στατιστικά συνέδρια των Βρυξελλών (1853), του Παρισιού (1855) και της Βιέννης (1857). Ήταν η πρώτη απογραφή που διεξήχθη σε μια μέρα, με τη χρήση ειδικών οικογενειακών απογραφικών δελτίων. Αν και στην απογραφή του 1889 συλλέχθηκαν στοιχεία τόσο για το φύλλο και την ηλικία όσο και για τη θρησκεία και τη γλώσσα, ωστόσο η επεξεργασία των στοιχείων δεν ολοκληρώθηκε με αποτέλεσμα τα δημοσιευμένα στοιχεία να είναι εξαιρετικά φτωχά, αφού περιελάμβαναν μόνο τον πραγματικό πληθυσμό.
Απογραφή αποδήμων
Στην απογραφή των προξενικών αρχών του 1889 καταγράφηκαν 135.500 Έλληνες υπήκοοι στο εξωτερικό, εκ των οποίων το 37% στο ευρωπαϊκό τµήµα της Οθωμανικής Αυτοκρατορίας, το 32% στο ασιατικό, το 15,5% στην Αφρική (Αίγυπτο) και το 12,5% στην ανατολική Ευρώπη.
Παραπομπές
1889
Τερνί
Гεωγραφία
thumb|220px|left|Άποψη του χωριού από το νότο thumb|220px|left|Άποψη του χωριού από το βορρά Το χωριό βρίσκεται στη δεξιά όχθη του ποταμού Σουλά σε απόσταση 200 χιλιομέτρων ανατολικά του Κίεβου και 150 χιλιομέτρων δυτικά της Πολτάβα. Συνορεύει με τη πόλη Λουμπνί στα βόρεια, το χωριό Βιαζιβόκ στα νότια, με τα χωριά Ζασούλλια και Σολονίτσα στα ανατολικά και με τα χωριά Κονονίβκα και Τσουντνιβτσί στα δυτικά.
Θρησκεία
Στο χωριό βρίσκεται η ορθόδοξη εκκλησία του Αγίου Ιωάννου του Θεολόγου ( ο ναός χτίστηκε το 2011). Η συντριπτική πλειοψηφία των κατοίκων του χωριού είναι οι Ορθόδοξοι Χριστιανοί.
Ιστορία
Σε απογραφή του 1781 είχε 30 σπίτια, το 1787 είχε 134 κατοίκους. Το 1903 είχε 335 κατοίκους.
Διάσημοι άνθρωποι
Στο Τερνί γεννήθηκε η ουκρανή ποιήτρια Νατάλια Μπακλάι (ουκρανικά: Наталія Баклай)
Παραπομπές
Κατηγορία:Πόλεις της Ουκρανίας
Ρίο Νέγρο (Αργεντινή)
Ο Ρίο Νέγρο (Río Negro, προφορά ΔΦΑ: [ˈri.o ˈneɣɾo], μαύρος ποταμός), ή ποταμός Νέγρο, είναι ο σημαντικότερος ποταμός της επαρχίας του Ρίο Νέγρο της Αργεντινής.
Ο ποταμός πηγάζει από τη διασταύρωση του ποταμού Λιμάι και του ποταμού Νεουκέν στα σύνορα με την επαρχία Νεουκέν, και ρέει νοτιοανατολικά προς τον Ατλαντικό Ωκεανό, 30 χιλιόμετρα από την Βιέδμα, πρωτεύουσα της επαρχίας Ρίο Νέγρο. Ο ποταμός επιτρέπει στην επαρχία Ρίο Νέγρο να παράγει το 65% των αχλαδιών και των μήλων της Αργεντινής. Εκτός από την άρδευση, ο ποταμός είναι επίσης πηγή υδροηλεκτρισμού με μικρά φράγματα στην πορεία του. Κατά τη διάρκεια της Κατάκτησης της Ερήμου στα τέλη του 19ου αιώνα, χρησίμευε ως φυσική οριοθέτηση μεταξύ εδαφών αποικιακής κατάκτησης και ιθαγενών εδαφών.
Κοιλάδες
thumb|350px|Μαίανδροι του Ρίο Νέγρο Ο ποταμός χωρίζεται σε τρεις κοιλάδες: την Άνω Κοιλάδα (Alto Valle) κοντά στην αρχή του ποταμού, την Μέση Κοιλάδα (Valle Medio) κοντά στο Τσοέλε Τσοέλ και την Κάτω Κοιλάδα (Valle Inferior) κοντά στο τέλος του.
Ο ποταμός διασχίζει τις πεδιάδες στεπών της επαρχίας μέσα από ένα δάσος περίπου 3 χιλιομέτρων στο Άλτο Βάγιε, και έχει πλάτος μέχρι 20 χιλιόμετρα προς το Βάγιε Ινφεριόρ. Στην στεγνή πεδιάδα είναι δυνατό να βρεθούν κοχύλια και βότσαλα.
Άλτο Βάγιε
Το Σαν Κάρλος δε Μπαριλότσε είναι το πιο εύπορο μέρος της επαρχίας. Οι περισσότερες φυτείες αχλαδιών και μήλων είναι στο Άλτο Βάγιε, αλλά και πολλοί στο Βάγιε Μέδιο.
Βάγιε Μέδιο
Δίπλα στο Τσοέλε Τσοέλ είναι το νησί Τσοέλε Τσοέλ.
Εκτός από την καλλιέργεια μήλων και αχλαδιών, η τομάτα είναι επίσης μια σημαντική καλλιέργεια. Έξω από την κοιλάδα, στα ξηρότερα εδάφη γύρω από τις πόλεις όπως το Τσιμπάι και το Ντάργουιν, μερικά βοοειδή εκτρέφονται επίσης.
Βάγιε Ινφεριόρ
Αν και ο όρος δεν χρησιμοποιείται ως τα δύο προηγούμενα, Βάγιε Ινφεριόρ αναφέρεται στη Βιέδμα και όλες τις πόλεις στην ακτή της επαρχίας. Τα φρούτα επίσης παράγονται αλλά δεν είναι μια πρωταρχική δραστηριότητα. Το κρεμμύδι καλλιεργείται καθώς και μερικά δημητριακά. Η αλφάλφα και το καλαμπόκι καλλιεργούνται και για την ανθρώπινη κατανάλωση και για τη διατροφή των βοοειδών, η οποία είναι η σημαντικότερη δραστηριότητα.
Όνομα
Παρά το όνομα του Νέγρο («Μαύρος») το χρώμα είναι πιο πρασινωπό από το μαύρο. Εντούτοις, το όνομα είναι η κυριολεκτική μετάφραση του ιθαγενούς ονόματος Μαπούτσε του Κουρού Λεουβού. Ο ποταμός ήταν επίσης γνωστός επίσης με το όνομα του Ρίο δε λος Σάουσες («Ποταμός των Ιτιών») από τις άφθονες κλαίουσες ιτιές κατά μήκος του κάτω πορεία του.
Ρεγκάτα
Η Ρεγάτα δελ Ρίο Νέγρο (Ρεγκάτα του Μαύρου Ποταμού) είναι ο μεγαλύτερος αγώνας βαρκών-καγιάκ στον κόσμο. Ο αγώνας χωρίζεται σε 6 στάδια και διαρκεί 8 ημέρες (2 ημέρες για ξεκούραση).
Οι κατηγορίες είναι
Εξωτερικοί σύνδεσμοι
Κατηγορία:Ποταμοί της Αργεντινής
Δικαίωμα
Ο όρος δικαίωμα αναφέρεται γενικά είτε σε ηθικό δικαίωμα, το οποίο θεμελιώνεται σε ηθικές αρχές, είτε σε νομικό δικαίωμα, το οποίο κατοχυρώνεται από το νόμο. Τα νομικά δικαιώματα είναι εξουσίες (και ελευθερίες) οι οποίες παρέχονται από το δίκαιο εις τα πρόσωπα προς επιδίωξη και πραγματοποίηση διαφόρων βιοτικών τους συμφερόντων και επιβάλλονται (προστατεύονται) από το νόμο.
Οι τέσσερις τύποι δικαιωμάτων του Hohfeld
(i) Αξίωση του Α ότι κάποιος άλλος Β να ενεργήσει με κάποιο τρόπο. Ο άλλος έχει τότε την αντίστοιχη υποχρέωση. Για παράδειγμα το δικαίωμα του ιδιοκτήτη να απαγορεύει την είσοδο στο κτήμα του ισοδυναμεί με υποχρέωση των άλλων να μην εισέρχονται χωρίς άδεια.
(ii) Ελευθερία του Α να ενεργήσει με κάποιο τρόπο. Το οποίο ισοδυναμεί και με έλλειψη-υποχρέωσης του Α να μην-κάνει το Χ.
(iv) Ασυλία ότι ο Α δεν υπόκειται στην εξουσία ή αρμοδιότητα κάποιου άλλου ως προς το Χ. Η διαφορά με την ελευθερία τύπου (ii) είναι, ομοίως, ότι δεν αφορά «πρώτου βαθμού» ελευθερία ως προς συγκεκριμένη πράξη αλλά «δεύτερου βαθμού» έλλειψη αρμοδιότητας ως προς ένα πεδίο πράξεων.
Αρνητικά και θετικά δικαιώματα
Σύμφωνα με τη διάκριση σε αρνητικά και θετικά δικαιώματα, θετικά είναι αυτά που επιτρέπουν ή κάνουν υποχρεωτική κάποια πράξη, ενώ αρνητικά είναι αυτά που επιτρέπουν ή κάνουν υποχρεωτική την αποχή από κάποια πράξη. Σημειώνεται ότι να επιτρέπεται κάποια πράξη ή να επιτρέπεται αποχή από κάποια πράξη ισοδυναμεί με δικαίωμα ελεύθερης επιλογής (πράξης ή αποχής από πράξη αντίστοιχα). Ενώ η υποχρεωτική αποχή από κάποια πράξη ισοδυναμεί φυσικά με απαγόρευση της.
Για παράδειγμα, το αρνητικό δικαίωμα στη ζωή αναφέρεται σε απαγόρευση αφαίρεσης της ζωής οποιουδήποτε προσώπου (π.χ. ως προς το κράτος απαγορεύει την θανατική ποινή). Ενώ το θετικό δικαίωμα στη ζωή αναφέρεται σε ενέργειες παροχής προστασίας της ζωής κάποιου προσώπου.
Κατηγορίες δικαιωμάτων
Μια ενδεικτική αλλά όχι κοινώς αποδεκτή ή πλήρης κατηγοριοποίηση των βασικών δικαιωμάτων είναι η εξής:
Αστικά δικαιώματα - ορισμός
Δικαίωμα (right) λέγεται η υπό του Δικαίου παρεχόμενη σε πρόσωπο εξουσία προς προστασία του έννομου συμφέροντός του. Την εξουσία αυτή του προσώπου που αναγνωρίζει ο νόμος, απορρέει, επιβάλλεται, προστατεύεται και επανορθώνεται (σε περίπτωση προσβολής του) από τον ίδιο τον νόμο. Αντίστοιχη έννοια του δικαιώματος, από τρίτους, είναι η "υποχρέωση" είτε πάντων προς αποχή ενέργειας που μπορεί να προσβάλει το "δικαίωμα" όπως σε εμπράγματα δικαιώματα, είτε ορισμένων προσώπων σε πράξεις ή παραλείψεις επί ενοχικών δικαιωμάτων.
Δικαιώματα όμως και υποχρεώσεις δημιουργούνται επίσης και στις ιδιωτικές συμφωνίες (συμβάσεις) μεταξύ προσώπων. Το ότι αυτά έχουν ως πηγή, ιδιωτική συμφωνία και όχι Νόμο δεν σημαίνει πως ο σεβασμός, αφενός, προς το δικαίωμα και αφετέρου η εκτέλεση της υποχρέωσης εξαρτώνται μόνο από τη "καλή θέληση" των μερών της σύμβασης. Γι΄ αυτό και το Δίκαιο θεωρεί την ιδιωτική αυτή συμφωνία Νόμο.
Διάκριση αστικών δικαιωμάτων
Α. Περιουσιακά δικαιώματα :
B. Μη περιουσιακά δικαιώματα :
Κτήση δικαιώματος
Η κτήση δικαιώματος είναι ο σύνδεσμος ενός δικαιώματος με ένα πρόσωπο. Η κτήση οποιουδήποτε δικαιώματος διακρίνεται σε "πρωτότυπη" και σε "παράγωγη".
Παραγραφή δικαιώματος
Ο Νόμος εκτός της προστασίας που παρέχει υπέρ του υποκειμένου του δικαιώματος, πολλές φορές συμβαίνει να δρα και εναντίον του. Τέτοια περίπτωση είναι η παραγραφή. Είναι γεγονός πως το Δίκαιο δια της παραγραφής επιδιώκει είτε ν' αποκλείσει την επιδίωξη άσκησης δικαιώματος, που επί μακρόν χρόνο παρέλειψε ο δικαιούχος (απραξία), είτε για να εδραιώσει μία από μακρού υφιστάμενη κατάσταση, απονέμοντας έτσι σ΄ αυτή προστασία. Συνεπώς όπως και να ΄χει η Παραγραφή αποτελεί απώλεια δικαιώματος.
Εκ των παραπάνω συνάγεται ότι η Παραγραφή είναι το σύνολο των νομικών θεσμών με τους οποίους μια πραγματική κατάσταση μεταβάλλεται σε νομική. Ανάλογα λοιπόν προς το αποτέλεσμα που αυτή οδηγεί η παραγραφή διακρίνεται σε δύο κατηγορίες:
Προσβολή δικαιώματος
Ως προσβολή δικαιώματος χαρακτηρίζεται οποιαδήποτε πράξη ή ακόμη και παράλειψη του υπόχρεου ή σε περίπτωση απολύτων δικαιωμάτων οποιουδήποτε τρίτου, που είναι αντίθετη με το περιεχόμενο του δικαιώματος όπως για παράδειγμα η μη πληρωμή ληξιπρόθεσμου δανείου, ή η κατάληψη και κατοχή πράγματος που δεν ανήκει στον καταληψία.
Σε περίπτωση τέτοιας προσβολής η προστασία του δικαιώματος μπορεί να γίνει είτε δικαστικά είτε εξώδικα.
Υποκείμενο δικαιωμάτων
Αφότου το Δίκαιο δημιουργήθηκε για τον άνθρωπο προκειμένου να ρυθμίζει τις μεταξύ των ομοίων του σχέσεις επόμενο είναι έκαστος των ανθρώπων ν΄ αναγνωρίζεται ως υποκείμενο του δικαίου πρόσωπο. Πρόσωπα όμως στο Δίκαιο δεν θεωρούνται μόνο αυτοί οι ίδιοι άνθρωποι αλλά και διάφορες ενώσεις περισσοτέρων ανθρώπων που επιδιώκουν κοινό έννομο σκοπό προς την θεραπεία των αναγκών τους. Έτσι διακρίνονται δύο είδη προσώπων:
Εξωτερικοί σύνδεσμοι
Κατηγορία:Αστικό Δίκαιο Κατηγορία:Διεθνές Δίκαιο  Κατηγορία:Έννοιες στην Ηθική
2084 Οκαγιάμα
Ο Οκαγιάμα (Okayama) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,113. Ανακαλύφθηκε το 1935 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τον Νομό Οκαγιάμα της Ιαπωνίας.
Φυσικά χαρακτηριστικά
Η μέση διάμετρος του Οκαγιάμα εκτιμάται σε 19,37 ± 2,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,062 ± 0,018. Ο Οκαγιάμα περιστρέφεται γύρω από τον εαυτό του μία φορά κάθε 4 ώρες και 33 λεπτά.
Εξωτερικοί σύνδεσμοι
Οκαγιαμα
Χρυσό κόσμημα (Βρετανικό Μουσείο, αρ. 763)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 763 χρυσό κόσμημα που βρέθηκε στην Αίγινα.
Περιγραφή
Πρόκειται για χρυσό κόσμημα καρφίτσα. Αποτελείται από έναν δακτύλιο, και διάφορες άλλες φιγούρες. Ο δακτύλιος είναι κατασκευασμένο από δύο κοίλα κέλυφα, τα οποία συγκρατούνται μεταξύ τους, επειδή τα άκρα τους είναι διπλωμένα. Ο δακτύλιος είναι γεμάτος με πυρήνα από άργιλο. Στο επάνω μέρος του δείχνει δύο κεφαλές φιδιών, αντικριστές. Στο εσωτερικό του υπάρχουν δύο κυνηγόσκυλα, επίσης αντικριστά, ενώ από κάτω δύο πίθηκοι κάθονται πλάτη με πλάτη και τρώνε κάτι. Οι δύο σκύλοι έχουν σηκωμένο το ένα μπροστινό τους πόδι, και στηρίζονται με το άλλο μπροστινό πόδι στο κεφάλι του πιθήκου, ενώ με τα πίσω πόδια στέκουν επάνω σε τόξο, το οποίο ξεπηδάει μπροστά από τα πόδια του καθισμένου πιθήκου. Στο κέντρο του δακτυλίου είναι προσαρμοσμένη μια οβάλ χάνδρα, η οποία φέρει διαμετρική οπή, μέσα από την οποία ήταν περασμένο μετάξινο νήμα που συγκρατούσε την καρφίτσα. Εκτός αυτού, τα κυνηγόσκυλα φοράνε λαιμοδέτη, ο οποίος είναι δεμένος στον δακτύλιο με νήμα στολισμένο με χάνδρες.
Εξωτερικά, ο δακτύλιος συγκρατεί συνολικά δεκατέσσερα διακοσμητικά στοιχεία σε μορφή εναλλάξ φλουριού και φτερωτού πνεύματος αντίστοιχα. Οι αλυσίδες που τα συγκρατούν είναι στολισμένες με χάνδρες.
Εξωτερικοί σύνδεσμοι
Κατηγορία:Κοσμήματα (τέχνεργα) Κατηγορία:Μινωική τέχνη Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Θησαυρός της Αίγινας Κατηγορία:Αρχαιολογικά ευρήματα στην Αττική
Γιώργος Οικονόμου (εφοπλιστής)
Ο Γεώργιος Οικονόμου είναι Έλληνας μεγαλοεφοπλιστής, γενικός διευθυντής και ιδρυτής της DryShips Inc. και της Ocean Rig, και ιδιοκτήτης της Cardiff Marine.
Βιογραφικά στοιχεία
Γεννήθηκε και μεγάλωσε στην Αθήνα το 1953. Σήμερα κατοικεί στην Εκάλη Αττικής. Απόφοιτος του Κολλεγίου Αθηνών,σπούδασε ναυπηγική και εφαρμοσμένη μηχανική στο Τεχνολογικό Ινστιτούτο Μασαχουσέτης (ΜΙΤ),από όπου και έλαβε Bachelor of Science και Master of Science ως Ναυπηγός Μηχανολόγος Μηχανικός,καθώς και Master of Science στη Ναυτιλία και Διοίκηση Ναυπηγείων. Είναι ο ιδρυτής και διαχειριστής πλέον της ναυτιλιακής εταιρείας DryShips, που είναι μια από τις μεγαλύτερες στο χώρο της ναυτιλίας και η οποία είναι εισηγμένη στο Χρηματιστήριο της Νέας Υόρκης. Ο Γιώργος Οικονόμου ξεκίνησε την καριέρα του το 1976,όταν ξεκίνησε να εργάζεται ως Έφορος Μηχανικός στη ναυτιλιακή εταιρεία Thenamaris.Από το 1981-1986 κατείχε τη θέση του Γενικού Διευθυντή στην Oceania Maritime Agency με έδρα τη Νέα Υόρκη.Από το 1986 έως το 1991 επένδυσε και συμμετείχε στο σχηματισμό μεγάλου αριθμού ναυτιλιακών εταιρειών και το 1991 ίδρυσε την εταιρεία Cardif Marine Inc. Group of Companies.Το 2015 περιλαμβανόταν στην λίστα του περιοδικού Forbes με τους πιο πλούσιους ανθρώπους στον πλανήτη (2 δισεκατομμύρια δολάρια). Στην Ελλάδα η εταιρία πληροφορικής PC SYSTEMS συμφερόντων του, είναι εισηγμένη στο Χρηματιστήριο Αθηνών. Αναπτύσσει εμπορικές και ναυτιλιακές δραστηριότητες με επιχειρήσεις της Κίνας και υπήρξε ο πρώτος Έλληνας εφοπλιστής που εξασφάλισε δανειοδότηση από κινεζική τράπεζα, με την σύναψη δάνειου ύψους 120 εκατομμυρίων Ευρώ τον Φεβρουάριο του 2012. .
Τον Μάρτιο του 2015, σύμφωνα με την Bloomberg, η καθαρή του αξία βρισκόταν στα $1.5 δισεκατομμύρια, και κατείχε στόλο 116 πλοίων.
Τον Νοέμβριο του 2016, η DryShips ανακοίνωσε χρηματοδότηση ύψους 100 εκατομμυρίων δολαρίων από την Kalani, μια μυστηριώδη εταιρεία με έδρα στις Βρετανικές Παρθένες Νήσους και Τζέρσεϊ, στα Νησιά της Μάγχης, η οποία παρουσιάστηκε στις 22 Μαρτίου 1990. Μέχρι στιγμής, δεν είναι δυνατό να αποδειχθεί ότι ο Γιώργος Οικονόμου εμπλέκεται άμεσα στην ιδιοκτησία της Kalani λόγω του καθεστώτος των Βρετανικών Παρθένων Νησιών ως offshore, φορολογικό καταφύγιο, που παρέχει εχεμύθια στους πελάτες του.
Στις 15 Δεκεμβρίου του 2016, η DryShips ανακοίνωσε μια "συνολική αναχρηματοδότηση και στρατηγική επανατοποθέτηση", η οποία περιελάμβανε την αύξηση της πιστωτικής διευκόλυνσης της εταιρείας στα 200 εκατομμύρια δολάρια. Περιελάμβανε επίσης πληρωμή 33,5 εκατομμυρίων δολαρίων στον Οικονόμου.
Στις 27 Δεκεμβρίου του 2016, η Kalani κατέληξε σε ακόμη μια συμφωνία αναχρηματοδότησης ύψους 200 εκατομμυρίων δολαρίων. Η DryShips ανακοίνωσε στη συνέχεια νέα σύμβαση προαίρεσης αγοράς 4 πλοίων VLGC από άλλες εταιρείες που ελέγχονται από τον Οικονόμου με συνολικό δυνητικό κόστος 334 εκατομμυρίων δολαρίων για τους μετόχους της DryShips. Οι επενδυτές και οι έμποροι υποθέτουν ότι ο Οικονόμου κινεί τα νήματα στην Kalani, χρησιμοποιώντας την για να ανακεφαλαιοποιήσει το DryShips και να εκφορτώσει περιουσιακά στοιχεία σε βάρος των μετόχων της DryShips.
Το 2016 και το 2017 ο Οικονόμου αραιώνει τις μετοχές της DryShips τέσσερις φορές μέσω της αντίστροφης διαίρεσης (ο συνολικός αντίστροφος διαχωρισμός είναι 12.000:1) για να μειώσει τις μετοχές της DryShips στο 1 εκατομμύριο. Στη συνέχεια, εξέδωσε 60 εκατομμύρια νέες μετοχές για να πραγματοποιήσει συναλλαγές θυγατρικών από τη δική του ιδιωτική εταιρεία για να πουλήσει στην DryShips τέσσερις, υπερτιμημένους, πολύ μεγάλους αερομεταφορείς (VLGC). Το 2017, αντιστρέφει τη διάσπαση των μετοχών και πάλι στο 8:1.
Συλλογή καλλιτεχνικών έργων
Το 2006 ξεκίνησε να συλλέγει καλλιτεχνικά έργα, κυρίως από ευρωπαίους καλλιτέχνες των αρχών του 20ού αιώνα, όπως του Τζορτζ Γκρος, του Πάμπλο Πικάσο, του Christian Schad, του Werner Schramm, του Άντι Γουόρχολ, του Ντιέγκο Ριβέρα, του Φερνάντο Μποτέρο, του Hermann Scherer και του Heinrich Hoerle.
Προσωπική ζωή
Οι δύο πρώην σύζυγοι του Οικονόμου κατέχουν συνολικά το 15% της DryShips. Η αδελφή του, Χρυσούλα Κανδυλίδη, κατέχει το 30% της Cardiff Marine. Ο ανιψιός του, Αντώνιος Κανδυλίδης, είναι ο ιδρυτής και ο μεγαλύτερος μέτοχος της OceanFreight, η οποία δημοσιοποιήθηκε το 2007 στο χρηματιστήριο του Nasdaq.
Παραπομπές
Κατηγορία:Έλληνες εφοπλιστές
Όσμιο
Το χημικό στοιχείο όσμιο (osmium) είναι μέταλλο με ατομικό αριθμό 76 και σχετική ατομική μάζα 190,23. Το χημικό του σύμβολο είναι «Os». Ανήκει στην ομάδα 8, στην περίοδο 6 και στον d-τομέα του περιοδικού πίνακα, στην ομάδα της 3ης κύριας σειράς των στοιχείων μετάπτωσης.